CELEX: C2004/314/52
Language: lv
Date: 2004-12-18 00:00:00
Title: lieta T-378/04: Prasība pret Iekšējā tirgus saskaņošanas biroju (preču zīmes, paraugi un modeļi), ko 2004. gada 22. septembrī iesniedza Orsay GmbH

18.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 314/21
            
         Prasība pret Iekšējā tirgus saskaņošanas biroju (preču zīmes, paraugi un modeļi), ko 2004. gada 22. septembrī iesniedza Orsay GmbH
   (lieta T-378/04)
   (2004/C 314/52)
   tiesvedības valoda - vācu
   Eiropas Kopienu Pirmās instances tiesā 2004. gada 22. septembrī izskatīšanai ir iesniegta prasība pret Iekšējā tirgus saskaņošanas biroju (preču zīmes, paraugi un modeļi), ko cēla Orsay GmbH, Willstätt (Vācija), kuru pārstāv D. von Schultz, advokāte.
   Prasītājas prasījumi Pirmās instances tiesai ir šādi:
   
               —
            
            
               atcelt Iekšējā tirgus saskaņošanas biroja ceturtās Apelāciju padomes 2004. gada 15. jūnija lēmumu lietā R 0909/2002-4, “Orsay” (mutiska/grafiska zīme) pret “D'ORSAY” (mutiska/grafiska zīme) un Iekšējā tirgus saskaņošanas biroja Iebildumu nodaļas 2002. gada 28. augusta lēmumu 2562/2002 tiktāl, cik ar to lēmumu tika atteikta Kopienu preču zīmes reģistrācija (pieteikums Nr. 1 042 605) uz Iebildumu izskatīšanas procesa Nr. B 242 075 pamata šādām precēm: apģērbi, zābaki, kurpes un čības, galvassegas;
            
         
               —
            
            
               noteikt, ka Iekšējā tirgus saskaņošanas birojam ir jāreģistrē Kopienu preču zīme “Orsay” (pieteikums Nr. 1 042 605) 25. klasē ietilpstošajām precēm: apģērbi, zābaki, kurpes un čības, galvassegas;
            
         
               —
            
            
               piespriest atbildētājam atlīdzināt izdevumus.
            
         Pamati un galvenie argumenti
   
               Kopienas preču zīmes pieteikuma iesniedzējs:
            
            
               Prasītāja
            
         
               Kopienas preču zīme, par kuru iesniegts pieteikums:
            
            
               Grafiska zīme “Orsay” 23. klasē (dzijas un diegi tekstilizstrādājumiem, u.c.), 24. klasē (audumi u.c.), 25. klasē (apģērbi, galvassegas) ietilpstošajām precēm, pieteikums Nr. 1 042 605
            
         
               Iebildumu nodaļas lēmums:
            
            
               Pieteiktās preču zīmes reģistrācijas atteikums
            
         
               Apelāciju padomes lēmums:
            
            
               Apelācijas noraidīšana
            
         
               Izvirzītie pamati:
            
            
               Regulas (EK) Nr. 40/94 (1) 8. panta 1. punkta b) apakšpunkta pārkapums
            
         
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV L 11, 1. lpp.)